CELEX: 62016TN0720
Language: da
Date: 2016-10-10 00:00:00
Title: Sag T-720/16: Sag anlagt den 10. oktober 2016 — ARFEA mod Kommissionen

28.11.2016   
            
            
               DA
            
            
               Den Europæiske Unions Tidende
            
            
               C 441/32
            
         
      Sag anlagt den 10. oktober 2016 — ARFEA mod Kommissionen
      (Sag T-720/16)
      (2016/C 441/39)
      Processprog: italiensk
      
         Parter
      
      
         Sagsøger: Aziende riunite filovie ed autolinee Srl (ARFEA) (Alessandria, Italien) (ved advokaterne M. Chiti og V. Angiolini)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Europa-Kommissionens afgørelse af 10. juni 2016 om statsstøtte SA.38132 (2015/c) (ex 2014/NN) — yderligere kompensation for forpligtelser til offentlig tjeneste til ARFEA og om fornødent af enhver sammenhængende og/eller forudgående akt i relation til den anfægtede afgørelse.
               
            
                  —
               
               
                  Europa-Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Den anfægtede afgørelse har erklæret den støtte, som de italienske myndigheder angiveligt har ydet sagsøgeren — et privatejet selskab, som leverer lokale offentlige transportydelser på grundlag af koncessioner, og private transportydelser i virksomhedsregi — som kompensation for opfyldelsen af en forpligtelse til offentlig tjeneste, for uforenelig med det indre marked og pålagt tilbagesøgning heraf.
      Til støtte for søgsmålet har sagsøgeren fremsat syv anbringender.
      
                  1.
               
               
                  Første anbringende om tilsidesættelse eller urigtig anvendelse af artikel 108, stk. 3, TEUF.
                  
                              —
                           
                           
                              Det gøres herved gældende, at den af Kommissionen anfægtede foranstaltning ikke udgør statsstøtte. Der er under alle omstændigheder ikke tale om »ny« støtte, som den nævnte bestemmelse vedrører.
                           
                        
            
                  2.
               
               
                  Andet anbringende om tilsidesættelse eller urigtig anvendelse af artikel 107 TEUF.
                  
                              —
                           
                           
                              Det gøres herved gældende, at den anfægtede foranstaltning udgør kompensation for opfyldelsen af en forpligtelse til offentlig tjeneste, som ARFEA er blevet pålagt til opfyldelse af de italienske retters endelige domme, og ikke en »statsstøtte« som omhandlet i den nævnte bestemmelse i TEUF.
                           
                        
            
                  3.
               
               
                  Tredje anbringende om tilsidesættelse af principperne for EU-rettens anvendelse, af de almindelige principper om forbud mod tilbagevirkende kraft for retsregler og om retssikkerhed samt af de principper, der er opstillet i Domstolens praksis på området.
                  
                              —
                           
                           
                              Den sagsøgende virksomhed har i denne forbindelse bestridt anvendelsen af forordning nr. 1370/2007 på denne sag, som det derimod er fastsat i den anfægtede afgørelse. Nærværende sag, som vedrører faktiske omstændigheder i 1997-1998, er nemlig omfattet af en anden fællesskabsforordning (forordning nr. 1191/1969).
                           
                        
            
                  4.
               
               
                  Fjerde anbringende om tilsidesættelse af principperne for forældelsesfristen for krav.
                  
                              —
                           
                           
                              Det gøres herved gældende, at den sagsøgende virksomhed har anfægtet afgørelsen om tilbagesøgning af den pågældende foranstaltning 18 år efter de faktiske omstændigheder, som ligger til grund for sagen.
                           
                        
            
                  5.
               
               
                  Femte anbringende om tilsidesættelse af de generelle principper, der er blevet opstillet i Domstolens praksis, som definerer statsstøtte, og af principperne om medlemsstaternes procesautonomi.
                  
                              —
                           
                           
                              Det gøres herved gældende, at den sagsøgende virksomhed har søgt at godtgøre, at de principper, som Domstolen har opstillet i sag C-280/00, Altmark Trans og Regierumspräsidium Magdeburg, er opfyldt i det foreliggende tilfælde. Virksomheden har endvidere gjort gældende, at der med den anfægtede afgørelse er foretaget et indgreb i en skønsmæssig vurdering, som er forbeholdt de nationale retter.
                           
                        
            
                  6.
               
               
                  Sjette anbringende om tilsidesættelse og urigtig anvendelse af reglerne om statsstøtte i forbindelse med forpligtelser til offentlig tjeneste, som er blevet pålagt ensidigt.
                  
                              —
                           
                           
                              Den sagsøgende virksomhed har bestridt, at Kommissionen ikke lagde til grund, at Regione Piemonte i nærværende sag pålagde den sagsøgende virksomhed en forpligtelse til offentlig tjeneste, der skulle kompenseres med foranstaltninger uden tilknytning til begrebet statsstøtte.
                           
                        
            
                  7.
               
               
                  Syvende anbringende om tilsidesættelse af de principper, der regulerer den tidsmæssige succession af regler.
                  
                              —
                           
                           
                              Den sagsøgende virksomhed har i en anden henseende end det, der allerede er gjort gældende under punkt 3, bestridt, at forordning nr. 1370/2007 finder anvendelse på denne sag. Den sagsøgende virksomhed har bestridt, at Kommissionen ikke lagde til grund, at Regione Piemonte i nærværende sag pålagde den sagsøgende virksomhed en forpligtelse til offentlig tjeneste, der skulle kompenseres med foranstaltninger uden tilknytning til begrebet statsstøtte.